b'\n_START_ARTICLE_\nKlaip\xc4\x97dos muzikos mokykla\n_START_PARAGRAPH_\nKlaip\xc4\x97dos muzikos mokykla (KMM) \xe2\x80\x93 muzikos mokykla, Klaip\xc4\x97doje veikusi 1923\xe2\x80\x931939 m., iki 1930 m. neoficialiai vadinta Klaip\xc4\x97dos konservatorija. \xc4\xaekurta Stasio \xc5\xa0imkaus iniciatyva.\n_START_SECTION_\nVeikla\n_START_PARAGRAPH_\nKMM tur\xc4\x97jo fortepijono, vargon\xc5\xb3, dainavimo, teorijos ir kompozicijos, orkestro (veik\xc4\x97 visos simfoninio orkestro instrument\xc5\xb3 klas\xc4\x97s), nuo 1927 m. ir pedagogikos klases. Kai kuri\xc5\xb3 specialybi\xc5\xb3 programos prilygo konservatorijos programoms. 1923\xe2\x80\x931928 m. mokini\xc5\xb3 skai\xc4\x8dius i\xc5\xa1augo nuo 114 iki 166, 1928\xe2\x80\x931930 m. ma\xc5\xbe\xc4\x97jo \xe2\x80\x93 liko tik 65. 1930\xe2\x80\x931939 m. mok\xc4\x97si nuo 70 iki 120 mokini\xc5\xb3. Iki 1927 m. Klaip\xc4\x97dos muzikos mokykla tur\xc4\x97jo internat\xc4\x85 \xe2\x80\x93 neturtingi gab\xc5\xabs mokiniai buvo nemokamai mokomi ir i\xc5\xa1laikomi._NEWLINE_Prie Klaip\xc4\x97dos muzikos mokyklos 1925\xe2\x80\x931927 m. veik\xc4\x97 kursai muzikos mokytojams, buvo leid\xc5\xbeiami \xc5\xbeurnalai \xe2\x80\x9eMuzikos menas\xe2\x80\x9c, \xe2\x80\x9eMuzika\xe2\x80\x9c, \xe2\x80\x9eMuzikos at\xc5\xbealos\xe2\x80\x9c. Mokykloje buvo mi\xc5\xa1rus ir vyr\xc5\xb3 chorai, 1925\xe2\x80\x931930 m. simfoninis orkestras, kuriam vadovavo S. \xc5\xa0imkus, 1927\xe2\x80\x931928 m. \xe2\x80\x93 Juozas Gaubas. Orkestras daug koncertavo Klaip\xc4\x97doje ir kituose Lietuvos miestuose._NEWLINE_1925 m. KMM suvalstybinta, 1930\xe2\x80\x931937 m. veik\xc4\x97 kaip privati muzikos mokymo institucija, 1937 m. v\xc4\x97l suvalstybinta. 1939 m. Vokietijai u\xc5\xbegrobus Klaip\xc4\x97d\xc4\x85 KMM pavasar\xc4\xaf perkelta \xc4\xaf \xc5\xa0iaulius, o vasar\xc4\x85 u\xc5\xbedaryta. Mokyklos veikl\xc4\x85 t\xc4\x99sia Klaip\xc4\x97dos Stasio \xc5\xa0imkaus konservatorija.\n_START_SECTION_\nD\xc4\x97stytojai\n_START_PARAGRAPH_\nJuozas Bertulis, Jadvyga \xc4\x8ciurlionyt\xc4\x97, Stas\xc4\x97 Dievaityt\xc4\x97-Ska\xc4\x8dkauskien\xc4\x97, Sofija Juodvalkien\xc4\x97, L. Putna, R. Mrazas, Zenonas Nomeika, Stasys Vaini\xc5\xabnas, Stepas Sodeika, Balys Sruoga, Vyd\xc5\xabnas, vengr\xc5\xb3 smuikininkai L. Hajosas, M. fon Feheris, rus\xc5\xb3 dainininkai M. \xc4\x8cerkaskaja ir I. Volkovas, \xc4\x8cek\xc5\xb3 noneto nariai E. Leichneris, V. Kolenaty Kamilovas, J. Fesenmajeris, L. Rautenkranzas, A. Bursikas, A. Stoupa, J. Brychta, L. Puma, E. Kauckis, vokie\xc4\x8di\xc5\xb3 muzikai B. Demp\xc4\x97, A. Johovas, C. Nemenofas.\n_START_SECTION_\nAukl\xc4\x97tiniai\n_START_PARAGRAPH_\nDomas Andrulis, Eduardas Bal\xc4\x8di\xc5\xabnas, Juozas Bertulis, Motiejus Budri\xc5\xabnas, Vincas Deniu\xc5\xa1is, Antanas Grudzinskas, Kostas Gurevi\xc4\x8dius, Antanas Il\xc4\x8diukas, Viktoras Jauni\xc5\xa1kis, Kazimieras Jovai\xc5\xa1a, Jeronimas Ka\xc4\x8dinskas, Kazys Knoras, Juozas Kudokas, Zigmas Le\xc5\xa1kevi\xc4\x8dius, Antanas Maka\xc4\x8dinas, Vytautas Marijo\xc5\xa1ius, Alfonsas Mikulskis, Adolfas Narbutas, Stasys Navickas, Jonas Novakauskas, Juozas Pakalnis, Kazys Paulauskas, Antanas Skridulis, Stepas Sodeika, Juozas Strolia, Jonas \xc5\xa0vedas ir kiti lietuvi\xc5\xb3 muzikai.'